на експозициите представляват нейната промяна между края на референтния период на оповестяване (както е посочен по-долу в ред 9 на настоящия образец) и края на предхождащия го период на оповестяване (както е посочен по-долу в ред 1 на настоящия образец). При тримесечни оповестявания се взима краят на тримесечието преди тримесечието на референтния период на оповестяване. Институциите могат да допълнят оповестяванията си по стълб 3 със същата информация за трите предходни тримесечия.
 21.
 Институциите разясняват в текст към образеца оповестените в ред 8 на настоящия образец данни, т.е. всички други фактори, които са допринесли значително за промените в рисково претеглената стойност на експозициите.
 Препратки към правни норми и указания
 Ред
 Обяснение
 1
 Рисково претеглена стойност на експозициите към края на предходния период на оповестяване:
 Изчисляваната по МВМ рисково претеглена стойност на експозицията към КРК към края на предходния период на оповестяване.
 2
 Размер на активите:
 Положителната или отрицателна промяна на рисково претеглената стойност на експозициите, дължаща се на промени в размера и състава на портфейла в резултат на обичайната дейност (в т.ч. иницииране на нови стопански дейности и кредити с настъпващ падеж), като се изключат промените в размера на портфейла поради придобиване и продажба на дружества.
 3
 Кредитно качество на контрагентите:
 Положителната или отрицателна промяна на рисково претеглената стойност на експозициите, дължаща се на промяна на оценката за качеството на контрагентите на институцията, измерено съгласно уредбата на кредитния риск, независимо от използвания от институцията подход.
 Този ред включва потенциалната промяна на рисково претеглената стойност на експозициите, дължаща се на вътрешнорейтинговите модели, когато институцията използва вътрешнорейтингов подход.
 4
 Актуализации на модела (само за МВМ):
 Положителната или отрицателна промяна на рисково претеглената стойност на експозициите, дължаща се на прилагането на модела, на промени в обхвата на модела или на промени с цел преодоляване на слабости на модела.
 Този ред отразява само промените в МВМ.
 5
 Методика и нормативна среда (само за МВМ):
 Положителната или отрицателна промяна на рисково претеглената стойност на експозициите, дължаща се на промени в изчислителната методика, предизвикани от промени в нормативната среда, например нови разпоредби (само за МВМ).
 6
 Придобивания и продажби:
 Положителната или отрицателна промяна на рисково претеглената стойност на експозициите, дължаща се на счетоводни промени поради придобивания и продажби на предприятия.
 7
 Изменения на валутните курсове:
 Положителната или отрицателна промяна на рисково претеглената стойност на експозициите, дължаща се на промени, породени от измененията на валутните курсове.
 8
 Други
 Тази категория се използва за дадена положителна или отрицателна промяна на рисково претеглената стойност на експозициите, която не може да бъде отнесена към някоя от горепосочените категории. Институциите посочват в този ред сбора на тези промени на рисково претеглената стойност на експозициите. В разяснението към настоящия образец институциите посочват и всички други съществени фактори за измененията на рисково претеглената стойност през периода на оповестяване.
 9
 Рисково претеглена стойност на експозициите към края на текущия период на оповестяване:
 Изчисляваната по МВМ рисково претеглена стойност на експозицията към КРК към края на текущия период на оповестяване.
 Колона
 Обяснение
 а
 Рисково претеглена стойност на експозициите
 Образец EU CCR8 — Експозиции към ЦК. Зададен